《和秋水韵》
明代·刘逢源

自甘抱拙守东冈，一卧云林岁月长。野水到门晴放棹，博山欹枕夜焚香。

松声无赖惊幽梦，花影多情恋夕阳。牢落壮心消欲尽，爱听童稚咏《沧浪》。

作者简介：明末清初直隶曲周人，字资深，号津逮。明贡生，入清不仕。经史百家之外，又通星数河洛之学，喜谈兵击剑。生当乱世，流离江汉淮海间，诗多忧愤语。有《积书岩诗集》。